**Fyraftensbesøg ved:**

**Tirsdag den 18. marts 2025**

**Kære medlemmer af MARTEC Maskinmesterklub!**

Vi starter sæsonen 2025 med et fyraftensbesøg ved **Nordsøen Forskerpark** i Hirtshals.

En betydelig del af **Nordsøen Forskerpark** består af erhvervslejemål af forskellig karakter og størrelse. Faciliteterne består af moderne kontor- og mødelokaler, undervisnings- og forsøgslokaler, laboratorier, lagerhaller samt mulighed for produktion og køb af saltvand direkte importeret fra Nordsøen.

Forskerpark huser blandt andet **DTU Hirtshals Campus**, hvilket gør Hirtshals til universitetsby.

**Maripure**, som arbejder på, at tang skal gøre køer mere klimavenlig. **BioMar, som forsker i bæredygtigt foder til den globale akvakulturindustri.**

I Forskerparken findes også Europas største prøvetank til tests og målinger af udstyr til fiskeri, akvakultur, offshore og undervandsteknologi.

Desuden køres der et projekt, som skal genoprette sorthummerbestanden ud for den nordvestjyske kyststrækning.

Fyraftensmødet finder sted: **tirsdag den 18. marts 2025 kl. 17.00**, og vi mødes ved:

Indgangen til Nordsøen Oceanarium Willemoesvej 2, 9850 Hirtshals. <https://maps.app.goo.gl/F9bvq9NWZWhM18NS8>

**Dagens program ser ca. således ud:**

1. Modtagelse ved Teknik- & Servicechef Claus Drivsholm
2. Claus Drivsholm fortæller om **Nordsøen Forskerpark** og de faciliteter, der kan tilbydes lejere
3. Rundvisning i **Nordsøen Forskerpark** og ved Europas største prøvetank
4. Afslutning med eventuelle spørgsmål

**Vi forventer at mødet varer til ca. kl. 19.00**

Der indgår ikke traktement i arrangementet, til gengæld er **dette interessante arrangement ganske gratis for medlemmerne**.

Tilmelding kan ske pr. mail ved svar på denne henvendelse, eller pr. tlf. til Arly på 30 31 02 23.

Af hensyn til arrangørerne på **Nordsøen Forskerpark**, skal vi have jeres tilmelding **senest torsdag den 13. marts 2025**.

Vi glæder os til at se jer, og vi håber som sædvanlig på rigtig stor deltagelse til dette interessante arrangement.

På bestyrelsens vegne

**Med venlig hilsen**

**Arly Nielsen**

**MARTEC Maskinmesterklub**